text: Bortgået mand fundet i god behold
  07 december 2015 kl. 19.54
  Den 55-årige mand, som politiet har eftersøgt siden den 4. december, er fundet. Han blev fundet i et skovstykke få kilometer fra hjemmet i Brædstrup
  - Han var forkommen efter tre dage i det fri, men ved bevidsthed og uden skader, fortæller vagtchef Hans Hoffensetz, Sydøstjyllands Politi, til TV SYD. Han var stærkt afkølet, men alle lemmer var intakte.
  Manden er kørt på sygehuset til undersøgelse – og han er forenet med sin familie. Han har ikke fået så meget væske, siden han forsvandt torsdag i nedtrykt sindstilstand.
  Den 55-årige blev fundet ved en tilfældighed af ejeren af det lille skovstykke. Han har også fortalt politiet, at han på et tidspunkt kunne høre en helikopter, som fløj rundt i området for at lede efter ham.
  